Document ID: /roh_data/filtered/fineweb-2-filterrobots_roh.jsonl.gz/1070

Sco Abe ha ditg avant sia partenza da Tokio na possian ins mai emblidar la sgarschur da la guerra. Tar l’attatga dals 7 da december 1941 eran 2’400 Americans vegnids mazzads. Quai insumma l’emprima giada ch’in primminister giapunais commemoreschan communabel cun in president american da las unfrendas da Pearl Harbor e che fa ina visita era al monument istoric per la schuldada americana.
Nagina perstgisa
I na vegn betg spetgà ch’il primminister giapunais Abe vegna a s’exculpar per l’attatga d’avant 75 onns. Era tuttina sco Obama n’è betg s’exculpà tar sia visita a Hiroshima per l’attatga cun la bumba atomica.
Era sur da l’economia vegn discutà
Avant ch’ils dus politichers vegnan a visitar Pearl Harbor vegnan els anc a discutar sur da las relaziuns economicas e politicas. Uschia vulan ils dus pajais furmar ina unitad cunter la China. Era cun il futur president Donald Trump vul il primminister giapunais manar in bun contact.
RR novitads 06:00